《偶成》
宋代·叶茵

世事如今不可知，相逢茶罢且吟诗。
无风古鼎香烟直，未午空吟树影迟。
袖手好看棋胜败，论心休问酒醇醨。
谋居恰与松江近，斫脍羹莼渐及时。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。